ดิฉันกินยาคุมเร็วกว่ากำหนด1วันคะ ตามกำหนดต้องกินวันพฤหัสบดีที่ 11 แต่ดิฉันลืมไปกินวันพุธที่10 อยากทราบว่าจะกินยาคุมเม็ดต่อไปอย่างไรดี โอกาสเสี่ยงจึงจะน้อยที่สุดหรือไม่มีปัญหาดีคะ
สวัสดีค่ะ หากทานยาคุมกำเนิดชนิด 21 เม็ดอยู่ แล้วได้เว้นระยะไปเพียง 6 วัน แทนที่จะเป็น 7 วัน (หรือหากเป็นชนิด 28 เม็ด แต่ได้ทานไปเพียง 27 เม็ด) แล้วได้เริ่มทานยาแผงใหม่ไปแล้ว ก็ไม่ได้อันตรายอะไร และยาคุมก็จะสามารถออกฤทธิ์ในการป้องกันการตั้งครรภ์ได้อย่างต่อเนื่องเหมือนเดิม และสามารถที่จะมีเพศสัมพันธ์ได้ตามปกติค่ะอย่างไรก็ตาม หลังจากที่ทานยาคุมแผงใหม่ครบ 21 เม็ดแล้ว ก็ควรเว้นระยะ 7 วันตามปกติ หรือหากเป็นชนิด 28 เม็ดก็ควรทานให้ครบ 28 เม็ด เพื่อให้มีระยะห่างระหว่างรอบประจำเดือนทุกๆ 28 วัน เพื่อไม่ให้เยื่อบุโพรงมดลูกหนาตัวเกินไปค่ะ